మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
ఆసీస్ మీడియా చెంప చెల్లుమనిపించిన అమితాబ్
ఆసీస్ మీడియా ఓవర్ యాక్షన్ పట్ల భారత క్రికెటర్లతోపాటు అభిమానులు కూడా తీవ్రంగా మండిపడుతున్నారు. తాజాగా బిగ్ బీ అమితాబ్ బచ్చన్ కూడా ఆసీస్ మీడియాకు చురకలు అంటింటారు.
TNN | Updated:
Mar 22, 2017, 01:04PM IST
బోర్డర్ గవాస్కర్ ట్రోఫీ సందర్భంగా భారత్, ఆస్ట్రేలియా జట్ల మధ్య మాటల యుద్ధంలో ఆసీస్ మీడియా అతి చేస్తోంది. ఆ దేశానికి చెందిన ఓ మీడియా సంస్థ కోహ్లిని జంతువులతో పోల్చి అవమానించగా.. మరో వార్తా సంస్థ విరాట్&zwnj;ని ట్రంప్&zwnj;తో పోల్చి తన తెంపరితనాన్ని చూపింది. ఆసీస్ మీడియా ఓవర్ యాక్షన్ పట్ల భారత క్రికెటర్లతోపాటు అభిమానులు కూడా తీవ్రంగా మండిపడుతున్నారు. తాజాగా బిగ్ బీ అమితాబ్ బచ్చన్ కూడా ఆసీస్ మీడియాకు చురకలు అంటించారు.
స్మిత్ డీఆర్ఎస్ వివాదం సందర్భంగా విరాట్&zwnj;పై దుమ్మెత్తిపోసిన ఆసీస్ మీడియా.. రాంచీ టెస్టులో ఆ జట్టు డ్రాతో గట్టెడ్డక్కడంతో మరోసారి కోహ్లిపై విరుచుకుపడింది. విరాట్ క్రీడా రంగంలో ట్రంప్&zwnj;లా మారాడు, అనవసవరంగా మీడియాపై దుమ్మెత్తిపోస్తూ తన తప్పులను కప్పిపుచ్చుకునే ప్రయత్నం చేస్తున్నాడంటూ డెయిలీ టెలీగ్రాఫ్ ఆర్టికల్ ప్రచురించింది. దీనిపై ఆగ్రహం వ్యక్తం చేసిన బిగ్ బీ.. ఆసీస్ మీడియా కోహ్లిని ట్రంప్&zwnj;తో పోలుస్తోంది. అవును అతడే విజేత. ట్రంప్ గెలిచాడని, ప్రెసిడెంట్&zwnj;గా ఎంపికయ్యాడని అంగీకరించారు. థ్యాంక్యూ ఆసీస్ మీడియా అంటూ అమితాబ్ ట్వీట్ చేశారు.
T 2471 - Aussi media calls Virat, Donald Trump of sports !! ... thank you Aussi media for accepting that he is a winner and the PRESIDENT !! pic.twitter.com/ZOoNtuhtC2
&mdash; Amitabh Bachchan (@SrBachchan) March 21, 2017
బెంగళూరు టెస్టులో స్మిత్ అవుటైన తర్వాత డీఆర్ఎస్ విషయమై డ్రెస్సింగ్ రూం వైపు చూడటంతో వివాదం మొదలైంది. రాంచీ టెస్టుకు ముందు ఇరు జట్ల కెప్టెన్లు వివాదానికి ఫుల్&zwnj;స్టాప్ పెడుతున్నామని, ఆటపై ఫోకస్ చేస్తున్నట్లు చెప్పారు. కానీ మూడో టెస్టులో విరాట్ గాయపడిన తర్వాత పరిస్థితి మళ్లీ మొదటికి వచ్చింది. ఆసీస్ ప్లేయర్లు కోహ్లిని టీజ్ చేస్తూ మరో కొత్త వివాదం క్రియేట్ చేశారు.